Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A jegyző az 1964. évi III. törvény, valamint az Áe. 82. §-a
Paragraph Index: 1402

A jegyző az 1964. évi III. törvény, valamint az Áe. 82. §-a alapján hozott határozatait megküldte az azokban tulajdonosként feltüntetett személyek, illetve a szövetkezet részére, ezenkívül egy határozati példány készült az irattár számára. A határozatokat az ingatlanokban állandó bejelentett lakcímmel rendelkező roma családok részére nem kézbesítették. Megállapítható továbbá, hogy a határozatokon jogerő megállapítására vonatkozó záradék nincs. Az önkormányzat, illetőleg az építésügyi hatóság részéről eljárt személyek egyöntetűen elismerték — hogy nemcsak a helyszíni szemléről, annak megállapításairól nem készült jegyzőkönyv, hanem egyáltalán nem létezik olyan írásos szakvélemény és dokumentáció — ideértve az ilyen esetekben nélkülözhetetlen statikai szakértői megállapításokat tartalmazó dokumentumot is —, amely ténylegesen rögzítette volna az általuk észlelt állapotot, emiatt a hatósági határozatok alapjául szóló ténymegállapítások — mindenekelőtt az elbontásra került épületrészek tényleges életveszélyessége — utólag nem rekonstruálhatóak. Az eljáró építési hatóság — az életveszély elhárítása érdekében — az épületek tulajdonosait kötelezte bontásra. Ennek kapcsán azonban három dolog már most feltétlenül kiemelést érdemel: — a határozatokat hozó jegyző elmulasztotta vizsgálni az érintett ingatlanokra vonatkozó valós tulajdonviszonyokat, konkrétan azt, hogy ki szerepel az ingatlan-nyilvántartásban a lebontani kívánt építmények tulajdonosaként; — az említett épületekkel szervesen összeépült, szintén lakás céljára használt egyik építményrész — egy 1995-ben kötött adásvételi szerződés alapján — az önkormányzat tulajdonát képezte, amit bontást engedélyező vagy bontásra kötelező határozat hiányában, a többi ingatlannal együtt bontottak le; — jóllehet az építésügyi hatósági jogkörben eljáró jegyző az egyes épületrészek bontására azok tulajdonosait kötelezte, a határozatok végrehajtására — azok meghozatalával szinte párhuzamosan, a tulajdonosok esetleges kifogását ki sem várva — ténylegesen a község polgármestere intézkedett. A jegyző 1997. november 13-i keltezésű határozataival szám szerint öt további épület(rész) bontását rendelte el, amelyek a 691/5/h, illetve a 691/5/1 hrsz.-ú, valamint a 691/5/r-s-t hrsz.-ú ingatlanokon álltak. A szomszédos, illetve hozzáépült felépítményeket érintően nem született bontásra kötelező határozat, ennek ellenére nyolc ingatlan lebontását rendelték el.33 Más vonatkozásban azonban az állapítható meg, hogy az építésügyi hatóság nem tett eleget jogszabályban előírt ellenőrzési kötelezettségének, így elmulasztotta idejében megvizs- 32 Az idézet nem írásbeli szakvéleményből származik, hanem Cs. Tibor — megkeresésünkre adott, 1998. július 29-én kelt — válaszleveléből. 33 A vizsgálat során — a helyszínen rögzített természetbeli állapot, és az ingatlan-nyilvántartási adatok teljes körű összevetése alapján tett — részletes megállapításainkat külön, az ügy irataihoz csatolt feljegyzés tartalmazza. 1999/79/II. szám gálni — az állagmegóvás, karbantartás biztosítása érdekében — azokat az időközben lebontott ingatlanokat (építményeket), amelyek megsemmisítése szakszerű építési munkák elvégeztetése esetén talán elkerülhető lett volna. Az érintett térségben még meglévő épületek között is vannak olyanok, amelyek biztonságos volta erősen megkérdőjelezhető. Ilyen például a szövetkezet tulajdonában lévő és jelenleg is használt gazdasági épület, amely tetőszerkezetének állapota megromlott, héjazatának egy része beszakadt, kéménye megdőlt. A területen található például még egy jelenleg is lakás céljára szolgáló épület, amely magántulajdonban áll, s amely mellől elbontották a szövetkezeti tulajdonban álló részt, ami miatt a megmaradt egység tetőzete megdőlt. Ezekre az épületekre jelenleg sem karbantartást, sem bontást elrendelő határozat nincs.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes